পশ্চিম অসমৰ ধুবুৰী জিলাৰ চাপৰ থানৰ বাৰুনিতাৰা - বতৰদল গাওঁ পঞ্চায়তৰ অন্তৰ্গত (ছাগলখুটি ) চাপৰ চাহ বাগিচাত দেওবাৰে প্ৰশাসনে উচ্ছেদ অভিযান চলায়।
এই উচ্ছেদ অভিযানত বহু চাহ গছ উভালি পেলোৱা হয়। চাপৰ ৰাজহ চক্ৰৰ চক্ৰ বিষয়া শান্তনু গগৈৰ নেতৃত্বত এই অভিযান চলোৱা হয় ।
জানিব পৰা মতে বাৰুনীতাৰা তৃতীয় খণ্ডৰ ৪৭ আৰু ৪৮ নং দাগৰ মুঠ ১৩ বিঘা ১ কঠা ৫ লেচা চৰকাৰী খাচ মাটি অবৈধ প্ৰক্ৰিয়াৰে দখল কৰি বাগিচা কৰ্তৃপক্ষই চাহ বাগিচা গঢ়ি তুলিছিল।
সুদীৰ্ঘ বহু বছৰৰ মূৰত এই অভিযান চলাই উচ্ছেদ কাৰ্য্য ভাবে কৰাৰ বাবে বহুতে সন্তুষ্টি লাভ কৰিছে।
প্ৰথম পৰ্যায়ত দেওবাৰে প্ৰায় এক বিঘা ভূমিত জেচিবি লগাই চাহ গছ উভালি দিয়া হয়।
সাংবাদিকৰ প্ৰশ্নৰ উত্তৰত চক্ৰ বিষয়া শান্তনু গগৈয়ে কয় যে পৰৱৰ্তী সময়ত চাপৰ চাহ বাগিচাত বাকী বেদখলকৃত ভূমিত এনেধৰণৰ উচ্ছেদ অভিযান চলাই বেদখল মুক্ত কৰা হব।
উল্লেখযোগ্য যে এই অভিযান কালত চাপৰ থানাৰ ভাৰপ্ৰাপ্ত আৰক্ষী বিষয়া প্ৰণৱ দলেৰ তত্বাৱধানত চাপৰ আৰক্ষী আৰু অৰ্ধসামৰিক বাহিনীৰ এটি দল নিৰাপত্তাৰ বাবে উচ্ছেদস্থলীত সষ্টম হৈ আছিল।
ৰাজ্য খনৰ মুখ্যমন্ত্ৰী হিমন্ত বিশ্ব শৰ্মা নেতৃত্বাধীন চৰকাৰৰ নিৰ্দেশমতে ৰাজ্যজুৰি সংশ্লিষ্ট জিলা প্ৰশাসনে নিজ নিজ অঞ্চলত দখলৰ বিৰুদ্ধে উচ্ছেদ অভিযান চলাই থকাৰ সময়তে ধুবুৰী জিলাৰ চাপৰ চাহ - বাগিচাত চলিল এই উচ্ছেদ অভিযান।
উল্লেখ্য যে এই চাপৰ চাহ - বাগিচাত উল্লেখিত খাচ মাটিৰ উপৰিও বন বিভাগৰ প্ৰায় ৭০ বিঘা মাটি বেদখল কৰি চাহ বাগিচা গঢ়ি তোলাৰ বহুদিনীয়া অভিযোগ আছে।
উক্ত বন ভূমিৰ মাটি বেদখলকাৰীৰ পৰা মুক্ত কৰাৰ অৰ্থে আই ভেলী বন সংমণ্ডলৰ ফালৰ পৰা এক অভিযান চলাব লাগে বুলি দাবী উত্থাপন হৈছে।
আৰু এই ক্ষেত্ৰত বন মন্ত্ৰীৰ হস্তক্ষেপো সচেতন মহলে কামনা কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
